أردۇغان اؤزبگیستان بیلن گۆن اۇرتا کره ده ساپاردا بۇلار
تۆرکیأنینگ جمهورباشلیغی أردۇغان ایکی یوردا ساپار قورار
تۆرکیأنینگ جمهورباشلیغی رجب طیب أردۇغان اؤزبگیستان ینگ دؤولت یۇلباشچیسی شوکت میرضیایف و گۆن اۇرتا کره نینگ جمهورباشلیغی مون جائه این ینگ میهمانی حؤکمۆنده شۇل ایکی یوردا ساپار قورار.
أردۇغان ایلکی بیلن اؤزبگیستان ینگ جمهورباشلیغی نینگ چاقیلیغی بیلن ۲۹-نجی آپریل- ۱-نجی مای آرالیغیندا اؤزبگیستانا ساپار قورار.
بو ساپاردا ایکی یوردونگ آراسینداقی قاتناشیقلارینگ موندانام اؤسدۆریلمهگی بارادا گنگهشیلر و بؤلگه آرا مسئله لره قارالار.
أردۇغان داشکنت ده اؤزبگیستان ینگ یۇقاری مجلیسینده بیانات برر سۇنگ بۇلسا میرضیایف بیلن بیله لیکده تۆرک- اؤزبک ایشهوۆرلری نینگ قاتناشماغیندا گچیریلن ایش فورومینا قاتناشار.
تۆرکیأنینگ جمهورباشلیغی سۇنگ بۇلسا ۱-نجی مای دا تۆرک- اسلام مدنیتی نینگ اینگ مؤهۆم و اینگ قادیمی شأهِرلریندن بخارا شأهِرینی زیارات ادر.
رجب طیب اردوغان ۲-۳-نجی مای آرالیغیندا دا گۆن اۇرتا کره ده ساپاردا بۇلار.
بو ساپاردا دا ایکی چأک قاتناشیقلار و بؤلگه آرا و حالقارا مسئله لر حاقیندا پیکیر آلیشیلار.
أردۇغان شۇل ساپاریندا گۆن اۇرتا کره جمهوریتی نینگ میللی مجلیسینه بارار و مجلیس باشلیغی بیلن دوشوشار.
أردۇغان اؤنگده باریجی کره شرکتلری نینگ جۇغاپکأرلرینی ده قابول ادر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab